നെടുമങ്ങാട് റോഡ് അറ്റകുറ്റപ്പണി ഒരു മാസത്തിനകം പൂര്ത്തിയാക്കണം മന്ത്രി ജി.ആര്. അനില് തിരുവനന്തപുരം നെടുമങ്ങാട് മണ്ഡലത്തിലെ പൊതുമരാമത്ത് റോഡ് അറ്റകുറ്റപ്പണികള് ഒരു മാസത്തിനകം പൂര്ത്തിയാക്കണമെന്നു ഭക്ഷ്യപൊതുവിതരണ വകുപ്പ് മന്ത്രി ജി.ആര്. അനില് ഉദ്യോഗസ്ഥര്ക്കു നിര്ദേശം നല്കി. ജില്ലാ വികസന സമിതിയുടെ തുടര് നടപടികളുടെ ഭാഗമായി നെടുമങ്ങാട് മണ്ഡലത്തിലെ റോഡ് വികസന പ്രവര്ത്തനങ്ങള് വിലയിരുത്തുന്നതിനു മന്ത്രിയുടെ അധ്യക്ഷതയില് കളക്ടറേറ്റില് യോഗം ചേര്ന്നു. അറ്റകുറ്റപ്പണികളുടെ പുരോഗതി വിലയിരുത്തുന്നതിന് അടുത്തമാസം വീണ്ടും യോഗം ചേരുമെന്നും മന്ത്രി അറിയിച്ചു. റോഡ് വികസന പ്രവര്ത്തനങ്ങളുടെ തടസങ്ങള് മാറ്റാന് ആവശ്യമായ ഇടപെടലുകള് നടത്തുമെന്ന് മന്ത്രി പറഞ്ഞു. പൊതുമരാമത്ത് റോഡ് പ്രവൃത്തികള്, ആസ്തി വികസന ഫണ്ടുപയോഗിച്ചും പ്രളയ ഫണ്ട് ഉപയോഗിച്ചും നിര്മിക്കുന്ന റോഡുകള് എന്നിവയെ സംബന്ധിച്ച് യോഗം വിലയിരുത്തി. റോഡ് അറ്റകുറ്റപ്പണികളുമായി ബന്ധപ്പെട്ട വിവിധ പ്രവര്ത്തനങ്ങളില് ഉദ്യോഗസ്ഥര് സമയപരിധി പാലിക്കണമെന്നു ജില്ലാ കളക്ടര് ഡോ. നവ്ജ്യോത് ഖോസ പറഞ്ഞു. കൈരളി ഓണ്ലൈന് വാര്ത്തകള് വാട്സ്ആപ്ഗ്രൂപ്പിലും ലഭ്യമാണ്. വാട്സ്ആപ് ഗ്രൂപ്പില് അംഗമാകാന് ഈ ലിങ്കില് ക്ലിക്ക് ചെയ്യുക